Liste over nåværende stadioner i NFL

Denne artikkelen inkluderer en liste over alle stadioner som for tiden er i bruk av National Football League (NFL), inkludert beliggenhet, kapasitet, første år i bruk og hjemmelag. Selv om NFL har 32 lag har ligaen 30 stadioner som brukes på fulltid. Dette kommer av at New York Giants og New York Jets deler MetLife Stadium, og Los Angeles Rams og Los Angeles Chargers deler SoFi Stadium.

De nyeste stadionene er SoFi Stadium i Inglewood i California, hjemmebane for Los Angeles Rams og Los Angeles Chargers; og Allegiant Stadium i Paradise i Nevada, hjemmebane for Las Vegas Raiders. Begge stadionene ble åpnet i . Det eldste stadionet er Soldier Field i Chicago, som ble åpnet i 1924; Bears spilte derimot ikke i Soldier Field før i 1971 og spilte heller ikke der da stadionet ble oppusset i 2002, som gjør at Green Bay Packers’ Lambeau Field er stadionet som har vært i lengst kontinuerlig bruk i NFL, siden det ble åpnet i 1957.

NFL bruker også jevnlig flere andre stadioner i tillegg til lagenes hjemmebaner. Ligaen bruker to stadioner i London i England–Tottenham Hotspur Stadium og Wembley Stadium–i fire kamper per sesong som en del av NFL International Series. Estadio Azteca i Mexico by ble også brukt i forbindelse med NFL International Series i 2016, 2017 og 2019. I tillegg arrangeres det årlige Pro Football Hall of Fame Game i Tom Benson Hall of Fame Stadium i Canton i Ohio. Fra 2022 skal en årlig kamp også spilles i Allianz Arena i Tyskland som en del av International Series.

De fleste stadionene i NFL har solgt navnerettighetene til selskaper. Det er kun tre av ligaens 30 stadioner dette ikke gjelder for: Arrowhead Stadium, Lambeau Field og Soldier Field. Chiefs beholdt navnet Arrowhead, men solgte navnerettigheter for selve banen til GEHA.

## Karakteristikker
 
Et stadion utgjør en stor utgift for lokalsamfunnet og byggingen, bruken og betaling for stadioner blir ofte en offentlig debatt. Gitt fordelen lag ofte får ved å spille sitt eget stadion blir det ofte fokusert på særegne kjennetegn for hvert stadion. Klima, spilleunderlag (naturlig gress eller kunstgress) samt typen tak er faktorer som kan påvirke et lags fordeler på hjemmebane.

Stadioner er enten åpne, lukkede eller med et innfellbart tak. I stadioner med innfellbart tak er det hjemmelaget som avgjør om det skal lukkes eller holdes åpent senest 90 minutter før avspark. Taket forblir åpent med mindre der er nedbør eller lyn i nærheten av stadionet, temperaturen faller under  eller hvis vindkastene når over .

### Sitteplasser
Med en makskapsitet på 100 000 tilskuere har AT&T Stadium høyest kapasitet i NFL, mens MetLife Stadium har høyest standardkapasitet med 82 500. Det minste stadionet er Soldier Field med en kapasitet på 61 500.

I standardoppsett har alle de 30 stadionene en kapasitet på minst 60 000 tilskuere; av disse har de fleste (17) færre en 70 000 sitteplasser, åtte har mellom 70 000 og 80 000 og fem har over 80 000. I motsetning til stadioner i college football, hvor de største ofte har over 100 000 tilskuere, har ingen av ligaens stadioner en standardkapasitet på over 82 500. Lag bygger sjelden stadioner langt over 80 000 seter (og selv da kun i de største mediemarkedene) på grunn av ligaens blackout-policy som hindrer TV-dekning innenfor  av et lags hjemmemarked dersom en kamp ikke blir utsolgt. Policyen har ikke vært effektiv siden 2015; fra da og frem til 2019 spilte flere lag i midlertidige stadioner med kapasitet langt over det normale, og i 2020 gjorde krav om sosial distansering det umulig for lag å selge alle billettene. Ligaen har krav om hvor mange seter et stadion i NFL må ha; siden 1971 har ikke ligaen latt lag bruke stadioner med en kapasitet på under 50 000 på fulltid. I normale tilstander er alle plassene i stadioner i NFL sitteplasser.

## Liste over stadioner i bruk
Noen stadioner kan utvides for å tilpasses større publikum for arrangementer som konserter. De offisielle tallene for kapasitet inkluderer ikke ståplasser.

### Kart over stadioner i bruk

## Planlagte stadioner

## Andre stadioner

## Se også
* Kronologi over hjemmebaner for lag i National Football League
* National Football League
* Stadioner brukt i Super Bowl (inkludert fremtidige)

## Noter

## Referanser


## Eksterne lenker
* Stadiums of Pro Football
* Kart over NFL
* NFLs stadioner på Ballparks.com